Buffondan Bartezgacha. So‘nggi 30 yillikning eng yaxshi darvozabonlari aniqlandi

Xalqaro futbol tarixi va statistikasi federatsiyasi (IFFHS) tashkilot faoliyatini boshlagan 1987-yildan keyingi davrning eng yaxshi darvozabonlari ro‘yxatini e’lon qildi.

Unga ko‘ra, “Yuventus” darvozaboni Janluiji Buffon reytingning birinchi pog‘onasida qayd etildi. “Real” sobiq posboni Iker Kasilyas ikkinchi bo‘lgan bo‘lsa, “Chelsi” sobiq darvozaboni Petr Chex kuchli uchlikka yakun yasadi.
Top-20 lik reyting bilan tanishing:
1. Janluiji Buffon (“Yuventus”, Italiya) – 357 ball
2. Iker Kasilyas (“Real”, Ispaniya) – 260
3. Petr Chex (“Chelsi”, Chexiya) – 218
4. Edvin van der Sar (“Manchester Yunayted”, Niderlandiya) – 201
5. Manuel Noyer (“Bavariya”, Germaniya) – 200
6. Peter Shmeyxel (“Manchester Yunayted”, Daniya) – 179
7. Oliver Kan (“Bavariya”, Germaniya) – 162
8. Xose Luis Chilavert (“Veles Sarsfild”, Paragvay) – 146
9-10. Valter Zenga (“Inter”, Italiya) – 132
9-10. Andoni Subisarreta ( “Barselona”, Ispaniya) – 132
11-12. Tibo Kurtua (“Real”, Belgiya) – 130
11-12. Klaudio Taffarel (“Galatasaroy”, Braziliya) – 130
13. Mishel Pryudomm (“Standard”, Belgiya) – 124
14. Fabyen Bartez ( “Manchester Yunayted”, Fransiya) – 115
15. Devid Simen (“Arsenal”, Angliya) – 114
16. Viktor Valdes (“Barselona”, Ispaniya) – 113
17. Ugo Lyoris (“Tottenhem”, Fransiya) – 112
18. Dida (“Milan”, Braziliya) – 109
19. Vitor Bayya ( “Portu”, Portugaliya) – 94
20. Keylor Navas (PSJ, Kosta-Rika) – 93
IFFHS ro‘yxatni shakllantirishda o‘zining ortda qolgan har bir yildagi reytingini umumlashtirdi. Hisob-kitoblarga har yili top-20 likdan o‘rin olgan darvozabonlar kiritildi. Birinchi o‘ringa 20 ball, ikkinchi o‘ringa — 19 va hokazo.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!